Елин Пелин
Прощавайте, пътници-птици!

chitanka.info

Високо под синия шир

жерави в стройни редици

прелитат, отиват далеко…

— Прощавайте, пътници-птици!

Чертайте по синия шир

надеждния, кръстния знак,

с надежда отивате вие,

с надежда се сбираме пак.

От лятото пръснати вред

по родни села и балкани,

под школската стряха любима

другарски ний вече сме сбрани.

Звънецът бие, зове ни,

вълнува сърцата ни млади,

надеждите път ни чертаят,

трудът ни живота пак гради.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.